Source: https://www.liberties.eu/hu/news/lengyel-legfelso-birosag-biralata-naci-jelkepek-arusitasa-miatt/4738
Timestamp: 2019-12-08 13:02:17+00:00

Document:
Egy náci kiskereskedővel szembeni éles bírálattal élt a lengyel bíróság :: Civil Liberties Union for Europe
A Lengyel Legfelső Bíróság elutasította az Allegro.pl. aukciós oldal fellebbezését egy náci emléktárgyak forgalmazása miatt indult eljárás során. Az ítéletnek nagy jelentőséget tulajdonítanak a véleményszabadság határainak meghúzását illetően, és bár kétségtelenül csorba esett az aukciós oldal jó hírnevén, a bíróság fontosabbnak tartotta a társadalmilag hasznos tettek védelmét.
A Zöld Fény Alapítvány és a "Soha Többé" Egyesület Jerzy Masłowski íróval közösen indította el a "Soha többé nácizmust az Allegrón" elnevezésű társadalmi akciót. A kampány az Allegro.pl logójával hirdeti magát, csak éppen a két L betű a náci SS-t formázza. Képeslapot is nyomtak az ábrával, melyeket egy 2010-es varsói tüntetésen osztogattak.
Megengedhető kritika
2014 januárjában a Varsói Fellebbviteli Bíróság elutasította az Allegro csoport keresetét amelyet azért nyújtottak be, mert a Zöld Fény Alapítvány és Masłowski megsértette a személyes jogaikat. A bíróság szerint a logó megváltoztatása a megengedhetőség határain belül maradt.
A Legfelső Bíróság a fellebbviteli bíróság kijelentését megerősítve megállapította, hogy az Allegro jó hírneve akkor sérült meg, amikor a társadalmi akció keretében arról tájékoztatták a nyilvánosságot, mely aukciókon árulnak náci szimbólumokat, és ez mekkora hasznot hajt a cégnek. A bíróság megjegyezte tovább, hogy a cég jó hírnevének ártott a logó módosítása, ezáltal rosszabb színben tűnt fel a cég és feltételezhetően meggyengült a belé vetett bizalom.
A Legfelső Bíróság szerint azonban kétség sem fért ahhoz, hogy az aukció szervezői egy társadalmilag legitim érdek védelmében cselekedtek. A bíróság úgy találta, hogy e cselekedet nem lóg ki a bírálat elfogadható formái közül, és egyúttal felhívta a figyelmet a történelmi kontextusra, illetve a neofasiszta ideológia térhódítására.
"Örömmel vesszük tudomásul a Legfelső Bíróság döntését. Az ítélet nagyon fontos, mivel lefekteti a törvény által megengedett szabad nyilvános véleménynyilvánítás és bírálat határait," köz9lte Irmina Pacho a Helsinki Alapítvány az Emberi Jogokért (HFHR) ügyvédje.
"A kampányt azért indítottuk, mert az Allegro hónapokig nem csinált semmit, a portálról rázúduló panaszáradat és a közbenjárások ellenére még a [náci kellékeket] sem szedte le," magyarázta Pacho.
A Zöld Fény Alapítványt pro bono alapon képviselte Andrzej Tomaszek ügyvéd, a Drzewiecki, Tomaszek & Wspólnicy ügyvédi iroda munkatársa. A HFHR megfigyelőként volt jelen a tárgyaláson. Az országos ombudsman is véleményt támogatta az ügyet.

References: bíróság 
 Bíróság 
 bíróság 
 Bíróság 
 bíróság 
 Bíróság 
 bíróság 
 bíróság 
 Bíróság 
 bíróság 
 Bíróság